,,مفاق غي بصوت بكاها عاد رجع رغم انه كان باغي يكمل باغي يزيد يغرق باقي ماوصلش فين بغا باقي باقي ,,ولكن من شافها في ديك الحالة وجهها دم وكتبكي تصدم كيفاش دار فيها هادشي و متى هو مايديرش فيها هكا ,,لهاد الدرجة شهوتو فيها كبييرة تخليه يفقد السيطرة على راسو كون مافاقش كون قتلها واقيلة ,,؟من شافها كتبكي وخايفة ماحملش راسو ,,وخصوصا من غيبات تم برد ليه الماء في ركابي ,,ماشعرش براسو حتى هزها وجابها لدارو هي مغيبة وهو كيفكر فيها ,,هي فاش قرر يبعد عليها حفاضا عليها ,,عارف راسو واخا يحلف ينكث بوعدو ,,من كيكون معاها ماكيكونش هو كتسحرو كتخليه واحد اخر غي صوتها كيجيب ليه تبوريشة ,,كيحس بيها بحال يلا كتهمس ليه في عنقو ولا تحت ودنيه ,,كلشي فيها كيثيرو كلشي فيها كيجدبو ,,يلا بغا مايقربش ليها ماخاصوش يبقى يشوفها خاصو يبعد ,,ولكن من مشات علاش مخللاهاش علاش؟كانت هاديك هي الفرصة الوحيدة ليها باش تحرر منه ؟ولكن ماقدش ماقدش يخليها ,,كيفاش يخليها تمشي وهي الحاجة الوحيدة لي مخلياه عايش ,,و يفكر في غدا ويبتاسم ليه حيت ايشوفها ,,ايصبح على ضحكتها لي كتسلبو وكتجننو فعايلها الصبيانية ,,حركاتها ,,دموعها ,,من كترد شعرها اللور ,,هادشي كامل كيخليه ينتاظر الغد بشوق غي على قبلها ,,,على قبلها مستاعد يدير اي حاجة ,,قلبه يخرجو بيديه ويعطيه ليها اصلا واش باقي عندو القلب؟,,,القلب لي عندو راه داتو ,,هدا واقيلة غي شي مكانة كتدير تيك توك كتحسب ليه السوايع والدقايق ,,دات ليه كلشي عينيه ماكيشوفو غي غيرها ,,نيفو ماكيشم غي ريحتها رغم ماكتكونش معاه الا وهي مدفونة ومغلغلة في كيانو كلشي فيه ديالها ديالها بوحدها ,,كيفاش كان ايقد يخليها تمشي ؟واش حماق ولا ضرب بوه شي حمار الليل ولا شنووو؟من كانت كتداوي ليه جروحو ,,حسها ماشي كتداوي ليه غي رجليه نوو كانو لمساتها كيمشيو ديريكت لقلبه ,,كتداوي ليه جروح قلبه قبل من رجليه ,,عينيها وهي خايفة عليه و من باست ليه الجرحة ,,اش غيقول على داك الحساس لي متالكه ,,ماكيتوصفش ,,كان طاير ,,عندو جناوح وكيرفرف ,,عمر شي حد ماستمتع براسو وهو مضروب حتى ليه كان مستمتع لواحد الدرجة كبيرة ماكرهش يكون كله مضروب وتجي تداويه ,,هو اصلا راه مضروب ,,ضاربو العشق والوله والهوس كلشي كلشي حماق بيها وهبال ,,يموت ويتسطى ,,من كانت ضاماه اي ياي ياي كان كيحس براسو متالك الدنيا وما فيها ,,,واحد الاحساس والسكينة و الراحة ركبوه ,,كان بحال داك الطفل لي كان في عمرو خمسطاش العام قبل مايفقد واليديه وختو في حادث مأساوي ,,كانت لمساتها حنينا و حضنها دافي ,,حس بلي داك الحضن ديالو بوحدو ,,كينتامي ليه هو المأوى ديالو ,,كان فحال داك الطفل المتشرد ولقا دار وعائلة تأويه و تخبيه من صقيع الشتاء وحرارة الصيف ,,حضنها محا قاع افكارو السلبية و مشاكيلو نسا خدمتو وشكون هو نسا هويتو نسا كلشي ,,نعس نعسة لي كان ديما كيحلم بيها ,,وجدان هي الملاك لي نزلو الله ليه ,,نور لي كيدوي عتمة حياتو ,تنهد وهو كيفكر كيفاش غيشرح ليها حياتو و غيعاود ليها الحقيقة,,,ولكن خوفو انه يخسرها خلاه يعاود يعيد حساباتو وبالخصوص باقي الوضع بيناتهوم متشاحن ,,بينما بردات الامور ويعاود ليها الحقيقة ,,كيطلب الله تفهمه و ماتخلاش عليه حيت والله حتى يموت فيها ناض برك هز تيلي لقاها الطناش ساعة ديال التفكير ساعة كلها مشات حل تيلي بغا يعيط ليها و يسمع صووتها كيف ديما تفكر البارح حتى الاينا وقت وهي معاه سهرات على راحتو وبقات بلا نعاس مجاتش ينوضها بتاسم من تفكر نعستها العجيبة رجل في جيه و يد خاشياها في صدرها و يد مليوحة وفمها ,ناض كيحك في راسو وكيضحك بحال الحمق شافتو الخدامة وهي تستغرب ;سي كريم نجيب ليك الفطور ؟